open-index/open-wikipedia-markdown huggingface dataset:
Norsk Fiskerinæring

***Norsk Fiskerinæring*** er et uavhengig fagtidsskrift med redaksjon i Eidsvoll i Akershus, og dekker sjømat-næringen. Tidsskriftet ble etablert i oktober 1961 av Thorvald Tande sr. *Norsk Fiskerinæring* har et opplag på  tidsskrift som utgis månedlig. De utgir også ulike oppslagsverk om norsk sjømatnæring.

Redaktør (per 2023) er Thorvald Tande jr og daglig leder er Therese Tande.

I 2013 mottok Thorvald Tande senior Fiskarlagets Kystkulturpris for sin innsats for fiskerinæringen gjennom bladet.

## Referanser
Hemirhipidius

***Hemirhipidius*** er en slekt av snyltebiller. De er blant de svært få billene som lever som parasittoider, det vil si at larvene utvikler seg på en vert som de til slutt dreper, i motsetning til ekte parasitter som ikke dreper verten sin. 

## Utseende
Hannene er middelsstore, avlange, brunsvarte snyltebiller med reduserte, smale dekkvinger. Med sine reduserte dekkvinger kan de overflatisk minne om visse kortvinger. Antennene er korte og sagtakkede, gjerne gulbrune, hodet forhioldsvis stort og bredt, bredest bakerst med avrundede tinninger, ganske store fasettøyne. Pronotum er klokkeformet, omtrent så langt som bredt. Dekkvingene er korte, gjerne gulbrune, tilsmalnende, med opphøyde lengderibber. Bakkroppen er ganske lang og spoleformet.

## Levevis
Snyltebillene lever som parasitoider på andre insekter, det vil si at larvene utvikler seg på eller inne i en vert som de til slutt dreper. Denne slekten angriper larvene til ulike trebukker.

## Utbredelse
Slekten er utbredt i Australia.

## Systematisk inndeling
Arten har ofte vært plassert i slekten *[[Nephrites]]*.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[snyltebiller]]**, Ripiphoridae (=Rhipiphoridae)
****** Underfamilien **[[Hemirhipidiinae]]** Heller, 1921
******* Slekten ***Hemirhipidius*** Heller, 1921 
******** *[[Hemirhipidius nigroapicalis]]* Heller, 1921

## Referanser




## Eksterne lenker

*
Topol

**Topol** kan referere til:

### Missiler

* RT-2PM Topol, en russisk interkontinental ballistisk missil som ble introdusert i 1985
* RT-2PM2 Topol-M, en russisk interkontinental ballistisk missil som ble introdusert i 1997

### Personer

* Topol (etternavn)
* Chaim Topol: en israelsk skuespiller som blant annet hadde hovedrollen i filmen *Spelemann på taket* (1971), og som som oftest ble omtalt bare som Topol

### Steder

* Topol (Bloke): en bosetning i Bloke i Slovenia
* Topol pri Begunjah: en landsby i Slovenia som tidligere bare het Topol
* Topol pri Medvodah, en bosetning i Slovenia som tidligere bare het Topol

### Annet

* Topol (elektrisitet): en elektrisk komponent som har to tilkoplinger, kalt poler.
* Topol Show: et tsjekkisk nett-talkshow som ble ledet av Tsjekkias tidligere statsminister Mirek Topolánek
Politisk skandale

En **politisk skandale** er en skandale som omhandler en eller flere politikere. Skandalen kan dreie seg om politikk eller den kan omhandle feilhandlinger politikere har gjort, f.eks. ulovligheter.  

## Forskning

Tor Midtbø gav i 2007 ut boka *Skandaler i norsk politikk*. Watergate-skandalen beskriver han som alle politiske skandalers mor. Skandaler drives ofte fram av media, ifølge Midtbø, men for at det skal være en skandale, må også opposisjonspolitikere engasjere seg. Ifølge Midtbø er et fellestrekk for de fleste politiske skandaler at det underveis er spenning om hvordan skandalen skal ende. 

Statsviter Kim Arne Hammerstad skrev i 2020 boka *Politiske skandaler :  Sex, korrupsjon og maktkamp,* basert på sin masteroppgave fra 2018.  Han skriver at det var i 1980-årene politiske skandaler grep om seg, og at en mer personfokusert presse trolig bidro til dette. 

Ketil Raknes ved Høyskolen Kristiania skriver i 2023 at det må skilles mellom et overtramp og en politisk skandale. For at et overtramp skal bli en politisk skandale, kreves stor oppmerksomhet i nasjonale medier og at andre politikere kritiserer overtrampet. Raknes skiller også mellom politikerskandaler og politikkskandaler. En politikerskandale er det når en politiker har begått et privat normbrudd som har fått politiske konsekvenser. Politikkskandaler handler om politikere som har gjort feil i sin utførelse av politikken, f.eks. ved inhabilitet. 

Raknes påpeker også at antallet politiske skandaler har økt og viser blant annet til Meeto og at politiske skandaler er godt stoff i media som trekker mange lesere. 

## Eksempler på politiske skandaler
Watergate-skandalen førte til at Richard Nixon gikk av som USA president. *[[The Washington Post]]* avslørte at Nixon og hans administrasjon prøvde å dekke over sin involvering i et innbrudd i demokratenes hovedkvarter i Watergate-bygningen 17. juni 1972, derav navnet på skandalen. I en tale 8. august 1974 meddelte Nixon at han ville trekke seg som president kl. 1200 dagen etter. Bruken av suffikset *-gate* etter et identifiserende begrep har siden blitt svært mye brukt om politiske skandaler.

Guillaume-skandalen var den største politiske skandale i forbundsrepublikken Tyskland, og førte til at Willy Brandt måtte gå av som kansler i 1974. Bakgrunnen var at Brandts personlige sekretær for partianliggender og nære medarbeider Günter Guillaume ble avslørt som spion for Stasi.

## Referanser
Chaim Topol

**Chaim Topol** (hebraisk: חיים טופול; født 9. september 1935, død 8.&nbsp;mars 2023), kjent bare som **Topol**, var en israelsk skuespiller, sanger og illustratør. Han er best kjent for sin hovedrolle som Tevje i musikalen *[[Spelemann på taket]]*, som han spilte på scenen over 3500 ganger i perioden 1967–2009, blant annet på Londons West End, og også spilte i filmversjonen fra 1971.

## Referanser


## Eksterne lenker
*
Språk i Sveits

De fire nasjonale **språk i [[Sveits]]** er tysk, fransk, italiensk og retoromansk.  Tysk, fransk og italiensk har lik status som offisielle språk på nasjonalt nivå innenfor den føderale administrasjonen til den sveitsiske konføderasjonen, mens retoromansk brukes utelukkende i dagligtale. I noen situasjoner brukes latin, spesielt for å betegne landet (Helvetia).

I 2017 hadde 62,6 % av befolkningen i Sveits tysk som morsmål (58,5 % snakket sveitsertysk og 11,1 % standardtysk hjemme); 22,9 % snakket fransk (for det meste sveitserfransk, men også noen frankoprovençalske dialekter); 8,2 % snakket italiensk (for det meste sveitseritaliensk, men også lombardiske dialekter); og 0,5 % snakket retoromansk. Den tyske regionen (Deutschschweiz) ligger omtrent øst, nord og sentralt i landet; den franske delen (Romandie) ligger i vest og det italienske området (Svizzera italiana) i sør. Det er fortsatt en liten retoromansktalende innfødt befolkning i Graubünden i øst. Kantonene Fribourg, Bern og Valais er offisielt tospråklige; Graubünden er offisielt trespråklig.

De nasjonale språk for sveitsiske innbyggere fra 1950 til 2015, i prosenter, var følgende:

## Referanser


## Eksterne lenker
*
Lærerstreiken 2022

**Lærerstreiken 2022** var en nasjonal streik blant lærere som varte fra 20. juni til 27. september 2022. Den startet i Bergen ved at 40 lærere ble tatt ut i streik av Utdanningsforbundet ved Gimle oppveksttun skole. Streiken ble begrunnet ved lavere lønnsvekst hos lærere, og at dette gjorde at læreryrke ble mindre attraktivt.

Lærernes begrunnelse for å gå til streik var:
*De får hvert år et dårligere lønnsoppgjør enn de andre ansatte i fylkene og kommunene.
*Nesten hver femte person som underviser i skolen som lærer, har ikke lærerutdanning.
*Det er vanskelig å rekruttere og beholde lærere fordi både utdanningen og kompetansen verdsettes lavt.
*Lærere som har mer enn fire års høyere utdanning har i snitt lavere lønn enn gjennomsnittet i alle andre sektorer, både offentlig og privat.

Streiken ble avsluttet 27. september etter over 8000 medlemmer hadde blitt tatt ut i streik. Streiken ble stoppet av en tvungen lønnsnemnd.

## Referanser
Ulodes

***Ulodes*** er en slekt av biller.

## Utseende
En middelsstor, avlang og flat, matt lyst gråbrunlig bille. Antennene er perlekjedeformede, omtrent så lange som hode + pronotum. Pronotum er rundet, dekkvingene jevnbrede.

## Utbredelse
Dette er en gruppe som hører til på den sørlige halvkulen, artene lever i det sørlige Australia og Tasmania.

## Systematisk inndeling
Gruppen har ofte blitt plassert i familien mattbiller (Zopheridae).

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien Ulodidae Pascoe, 1869
****** Slekten ***Ulodes*** Erichson, 1842
******* *[[Ulodes hispidus]]* (Pascoe, 1869)
******* ?*[[Ulodes peltoideus]]* Fairmaire - usikkert om denne er korrekt publisert
******* *[[Ulodes verrucosus]]* Erichson, 1842

## Eksterne lenker
* Atlas of Living Australia - *Ulodes* https://bie.ala.org.au/species/https://biodiversity.org.au/afd/taxa/39960d40-6edd-4153-8274-e888021b0f7e#overview
*
Jon Åby

**Jon Hallvard Åby** (1928–1991) var en norsk politiker (V) og kirurg.

Han ble født i en skogsarbeiderleir i Britisk Columbia i Canada. Foreldrene hadde tenkt å emigrere, men vendte tilbake til Norge fem år senere. Han vokste opp i Sigdal.

Han tok artium ved Eidsvoll landsgymnas i 1947 og medisinsk embedseksamen ved Universitetet i Oslo i 1953. Fra 1961 arbeidet Åby ved kirurgisk avdeling ved Innherred sykehus i Levanger, fra 1965 til sin død i 1991 som overlege.

Åby var medlem av Levanger kommunestyre fra 1968 til 1979 og medlem av Nord-Trøndelag fylkesting og fylkesutvalg fra 1980 til 1987. Han var i samme tidsrom fylkesvaraordfører. Han var spesielt opptatt av miljøvernspørsmål. 

## Referanser
Robertfesten 2020

**Robertfesten 2020** var den 36. utdelingen av den danske Robertprisen og ble arrangert 26. januar 2020 i Tivoli Hotel & Congress Center i København. Prisen gjaldt filmer og TV-serier som hadde premiere på danske kinoer eller fjernsyn i perioden 1. januar 2019 til 31. desember 2019. 

De nominerte ble offentliggjort den 6. januar 2020. *[[Ser du månen, Daniel (film)|Ser du månen, Daniel]]* fikk flest nominasjoner med fjorten fulgt av *[[Dronningen (film)|Dronningen]]* og *[[Før frosten]]* med tretten nominasjoner hver.

Når det gjelder TV-serier, fikk *Fred til lands* syv nominasjoner, *[[Bedrag]]* sesong III fikk fem, deretter fulgte *Forhøret* med fire.

Esben Smed var nominert til Robertprisen for årets mannlige hovedrolle for *Ser du månen, Daniel* og til Robertprisen for årets mannlige hovedrolle – TV-serie for *[[Lykke-Per (TV-serie)|Lykke-Per]]* og *Bedrag* III.

*Dronningen* ble den store prisvinneren under utdelingen; filmen vant i alt
ni priser, blant dem Robertprisen for årets danske spillefilm. Regissøren May el-Toukhy vant i tillegg Robertprisen for årets regissør og Robertprisen for årets originale manuskript, sistnevnte sammen med Maren Louise Käehne. Hovedrolleinnehaver Trine Dyrholm fikk Robertprisen for årets kvinnelige hovedrolle, det var hennes tiende Robertpris.

I tillegg til de ordinære Robertprisene ble det delt ut to publikumspriser, den ene gikk til *Ser du månen, Daniel*, den andre til 
*[[Badehotellet]]* sesong VI.

## Nominerte og vinnere
Vinnerne står først i tabellen og er merket med **fet skrift**.
### Film

### TV

## Eksterne priser
Det ble delt ut to publikumspriser; Go' Seerprisen gikk til *Badehotellet sesong VI* og publikumsprisen for spillefilm til *Ser du månen, Daniel*.

## Referanser


 

 
 
 


## Eksterne lenker
*
Melytra

***Melytra*** er en slekt av biller.  

## Utseende
En liten, glatt og blank bille med trådformede antenner. På farge er den brunlig med litt bronseaktig metallglans. Hodet er kort og bredt, fasettøynene nokså små. Pronotum er tønneformet, omtrent så bredt som langt. Dekkvingene er rundede.

## Utbredelse
Arten lever på Tasmania.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien Promecheilidae Lacordaire, 1859
****** Slekten ***Melytra*** Pascoe, 1869
******* *[[Melytra ovata]]* Pascoe, 1869

## Referanser


## Eksterne lenker
*
Therese Jacobsen

**Therese Jacobsen** (født 1983) er en norsk bueskytter fra Alta som representerer Sørumsand IF.

Hun vant ti NM-gull i perioden 2022–2024. Hun vant kongepokalen i 2025. Hun er samboer med bueskytteren Morten Sigvartsen.

## Medaljer i norske mesterskap

## Referanser
Mekanisk avtrekk

**Mekanisk avtrekk**, også kalt **mekanisk avtrekksventilasjon**, er en type mekanisk ventilasjon hvor man får tilført frisk luft gjennom ventiler og utettheter i bygget (fugeventilasjon), og ved hjelp av vifter trekker brukt luft ut som avkastes. 

Mekanisk avtrekk gir undertrykk i bygget, og er derfor godt egnet for kalde klima (men er uegnet for varme klima). De to største utfordringene med mekanisk avtrekksventilasjon er kald trekk fra luftinntak og relativt høyt varmetap, og av sistnevnte grunn har man i Norge siden 2007 gått over til balansert ventilasjon på nye bygg.

## Historie
Mekanisk avtrekk kom som en erstatning for naturlig ventilasjon. I Norge var mekanisk avtrekk vanlig å installere i nybygg (og spesielt boligblokker) fra 1970-årene frem til 2007. Mekanisk avtrekk har relativt høyt varmetap, og kan derfor være krevende for energiregnskapet med tanke på å oppfylle energikravene i Byggteknisk forskrift fra og med TEK-2007. I Norge har det derfor blitt mer vanlig med balansert ventilasjon i nybygg.

## Virkemåte
Den friske lufta sendes inn i oppholdsrom og soverom, mens avtrekkslufta går ut gjennom kjøkken og våtrom. Spalter under dører eller andre ventiler sørger for å flytte luft mellom rommene.

Avtrekksventilasjon gir undertrykk i bygget, og derfor trenger ikke avkastkanalene føres over tak som for naturlig ventilasjon. 

## Fordeler og ulemper
Noen fordeler med mekanisk avtrekk er at det kan gi bedre kontroll på luftmengder sammenlignet med naturlig ventilasjon. Det trengs også som regel færre luftkanaler enn ved balansert ventilasjon. For bedre varmegjenvinning kan mekanisk avtrekk kobles til avtrekksvarmepumpe. 

Noen ulemper med mekanisk avtrekk er utfordringer med trekk ved luftinntak, at passiv varmegjenvinning ikke er mulig, og det er ikke mulig å filtrere uteluften. Sammenlignet med naturlig ventilasjon kreves strøm, det vil være noe støy fra vifte til omgivelsene, og viften trenger plass og adkomst for vedlikehold.

## Referanser
Lars Erik Amundsen

**Lars Erik Amundsen** (født 1972) er en norsk bueskytter fra Røros som representerer HEG IL.

Han vant fire NM-gull i perioden 2018–2021. Han vant kongepokalen i 2021.

## Medaljer i norske mesterskap

## Referanser
Morten Sigvartsen

**Morten Sigvartsen** (født 1973) er en norsk bueskytter som representerer Sørumsand IF.

Han vant fire NM-gull i perioden 2021–2022. Han er samboer med bueskytteren Therese Jacobsen.

## Medaljer i norske mesterskap

## Referanser
Hans Kristian Haakonsen

**Hans Kristian Haakonsen** (født 2003) er en norsk bueskytter som representerer Skudeneshavn Bueskytterklubb.

Han vant tre NM-gull i perioden 2019–2023.  

## Medaljer i norske mesterskap

## Referanser
Janne Brandtzæg

**Janne Møinichen Brandtzæg** (født 1981) er en norsk bueskytter som representerer Bergen BS.

Hun vant fire NM-gull i perioden 2019–2025.

## Medaljer i norske mesterskap

## Referanser
Terje Bakke

**Terje Bakke** (født 1968) er en norsk bueskytter som representerer Kvinnherad BSK.

Han vant fire NM-gull i perioden 2022–2024. Han vant EM-gull i 3D instinkt i Maribor, Slovenia i 2021.

## Medaljer i norske mesterskap

## Referanser
Philpottia

***Philpottia*** er en slekt av biller som bare er kjent fra New Zealand. De ligner på skyggebiller (Tenebrionidae). 

## Utseende
Middelsstore (8-10 millimeter), avlange, mer eller mindre matt brunlige biller. Antennene er nokså lange og trådformede, palpene har et forstørret ytterste ledd.
Som vanlig for gruppen Heteromerer har for- og mellomføttene fem ledd, bakføttene fire. Disse leddene er ganske tynne.

## Utbredelse
Disse billene finnes bare på New Zealand.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[Chalcodryidae]]** Watt, 1974
****** Slekten ***Philpottia*** Broun, 1915
******* *[[Philpottia levinotis]]* Watt, 1974
******* *[[Philpottia mollis]]* (Broun, 1886)

## Eksterne lenker
*
Pentaphyllus

***Pentaphyllus*** er en slekt av skyggebiller.

## Utseende
Middelsstore, ovale, halvblanke, brunrøde skyggebiller.

## Levevis
Artene lever i skog, der de gjerne finnes på sopper som vokser på død ved, særlig kjuker. De borer i soppenes fruktlegemer.

## Utbredelse
Slekten forekommer i alle verdensdeler.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien **[[boreskyggebiller]]**, Diaperinae Latreille, 1802
******* Stammen Diaperini Latreille, 1802
******** Understammen Diaperina Latreille, 1802
********* Slekten ***Pentaphyllus*** Dejean, 1821 
********** *[[Pentaphyllus angustior]]* Fairmaire, 1897
********** *[[Pentaphyllus biconiger]]* Gebien, 1914
********** *[[Pentaphyllus borneensis]]* Pic, 1922
********** *[[Pentaphyllus californicus]]* Horn, 1870
********** *[[Pentaphyllus chrysomeloides]]* (Rossi, 1792)
********** †*[[Pentaphyllus cioides]]* Kirejtshuk et al., 2008
********** *[[Pentaphyllus cornutus]]* Chatanay, 1915
********** *[[Pentaphyllus ensifera]]* (Fauvel, 1904)
********** *[[Pentaphyllus erectus]]* (Lea, 1898)
********** *[[Pentaphyllus exilis]]* (Champion, 1894)
********** *[[Pentaphyllus pallidus]]* LeConte, 1866
********** *[[Pentaphyllus parallelus]]* Kulzer, 1950
********** *[[Pentaphyllus pygmaeus]]* (Champion, 1894)
********** *[[Pentaphyllus quadricornis]]* Gebien, 1914
********** *[[Pentaphyllus reibnitzi]]* Schawaller & Merkl, 2012
********** *[[Pentaphyllus spinipes]]* Gebien, 1925
********** *[[Pentaphyllus striatus]]* Gebien, 1914
********** *[[Pentaphyllus testaceus]]* (Hellwig, 1792)
********** *[[Pentaphyllus tonkinensis]]* Kulzer, 1950

## Referanser




## Eksterne lenker
*
Oochrotus

***Oochrotus*** er en slekt av skyggebiller.

## Utseende
En liten (ca. 3 millimeter), oval, blankt rødbrunlig skyggebille. Antennene er utvidet mot spissen, pronotum avrundet firkantet, dekkvingene jevnbrede. Arten har ganske små fasettøyne. Hodet er bredt rundet. Pronotum har bredt lyse sidekanter. Dekkvingene har grove punktrader, punktene store, uregelmessige i formen og bredere enn lange.

## Levevis
Arten er knyttet til maur og lever gjerne på avfallshaugene til maur i slekten *Messor*.

## Utbredelse
Arten er utbredt i det vestlige Middelhavsområdet.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Crypticini]]** Brullé, 1832
******** Slekten ***Oochrotus*** Lucas, 1852 
********* *[[Oochrotus unicolor]]* Lucas, 1852 
********** *Oochrotus unicolor ardoini* Canzoneri, 1961
********** *Oochrotus unicolor laurae* Canzoneri, 1961
********** *Oochrotus unicolor lusitanicus* Canzoneri, 1961
********** *Oochrotus unicolor moltonii* Canzoneri, 1961
********** *Oochrotus unicolor unicolor* Lucas, 1852

## Referanser




## Eksterne lenker

*
Knut Toven

**Knut Toven** (1897–1980) var en norsk bonde og  Kristelig Folkeparti-politiker fra Nesset i Romsdalen. Han var stortingsrepresentant for Møre og Romsdal i fem perioder fra 1950 til 1969. Han var også ordfører i Nesset 1929–1942 og 1945–1949. 

## Liv og virke
Han vokste opp på slektsgården Toven på Eidsøra i Nesset. Han gikk på landbruksskolen på Gjermundnes, og ble ansett som en belest og allsidig interessert mann. Knut Toven fikk skjøte på gården etter faren i 1928. Som bonde ble han respektert for å ha drevet frem gården «til en av de beste i fylket».

Han ble tidlig lagt merke til som «en dugende kar» og påtok seg kommunale verv. Han var med i menighetsråd, avholds- og misjonsarbeid. Han var også norskdomsmann. Toven var 31 år gammel da han ble ordfører i Nesset i 1929, valgt for Bondepartiet. Han ble avsatt av okkupasjonsmyndighetene i 1942. Etter frigjøringen i 1945 ble Toven gjeninnsatt som ordfører. Han ble også formann i Bondelaget i Romsdal.

Etter krigen sluttet Toven seg til Kristelig Folkeparti, og han ble gjenvalgt som ordfører i Nesset frem til han ble stortingsrepresentant. Han var også formann i fylkestinget (fylkesordfører) i Møre og Romsdal. Som ordfører drev Toven frem vei- og kraftutbygging.

Toven var stortingsrepresentant fra 1950 til 1969. Det meste av tiden satt han i Stortingets finanskomité. I sin siste periode var han også en av Stortingets visepresidenter og nestformann i Kristelig Folkepartis stortingsgruppe. Han var traust, men høyt respektert. I et tilbakeblikk beskriver Arvid Johanson Toven som «mye av den 'riktige' stortingsmann. Bonde og selvlært. Så absolutt ikke replikkjapp og oratorisk [... men] ekte, solid og tillitvekkende.» Toven tilhørte EF-motstanderne i partiet.

Han ble tildelt Kongens fortjenstmedalje i gull i 1966. Han var gift med Margrete, født Angvik, og hadde syv barn. Som pensjonist utga han i 1972 en gårds- og slektshistorie for heimgården fra 1590 og framover.

## Referanser


## Eksterne lenker
*
Nordisk klinkbyggingtradisjon

Den **nordiske klinkbyggingstradisjonen** er historien om båtbygging i Nord-Europa i over 2000 år. Det er en fortelling om en utvikling, basert på de samme grunnprinsippene, som har resultert i stadig nye typer båter som har tilfredsstilt de kravene samfunnsutviklingen har skapt.

Klinkbygging er en metode for å bygge trebåter der båtbordene overlapper hverandre. Hvert bord plasseres på utsiden av bordet under. Bordene er festet sammen med båtsøm. Denne byggemetoden kalles ofte «skallkonstruksjon» fordi man først bygger et skall som gir formen til det man bygger. Deretter blir det indre rammeverket, eller innveden, satt inn. Båter og skip bygget på denne måten kan kjennes igjen ved at de har sammenhengende kjøl fra stevn til stevn. Stevnene har en buet reisning.

En klinkbygget båt er lettere og mer fleksibel enn en som er kravelbygget. Før bruken av jernsøm ble vanlig, ble også båter bygget med flere bord, etter samme prinsipp, ved å sy sammen bordene med dyresener, vidjer eller bast. I definisjonen av klinkbygging er det overlappingen av bordene og en markert kjøl som er karakteristisk, og bruken av klinket metallbåtsøm er ikke inkludert.

I 2021 ble den nordiske klinkbyggingstradisjonen inkludert på UNESCOs representative liste over menneskets immaterielle kulturarv.

## Referanser
Deutsche Eishockey Liga 2023/24

**[[Deutsche Eishockey Liga]] 2023/24** var den 30. sesongen av Deutsche Eishockey Liga, som var det øverste nivået i tysk ishockey sesongen 2023/24.  rykket ned 2022/23-sesongen. Vinner av DEL 2 2022/23, , fikk ikke lisens for spill i DEL og ligaen hadde derfor kun 14 lag i 2023/24.

## Tabellen

## Lagene

## Sluttspillet

## Referanser
MK «Eitrheim»

**MK** «**Eitrheim**» er et norsk skip bygget ved Gjert Eidsvik Skipsbyggeri på Snilstveitøy i Kvinnherad i 1937. Skipet ble brukt av Ingvald Opedal som drev rutetrafikk for industriarbeidere på Boliden Odda («Zinken») på Eitrheimsneset.  Det ble vernet av Riksantikvaren i 2013. 

Den opprinnelige maskinen i motorkutteren ble byttet i 1944 med en Wichmann 100Hk. 

## Historie
Ved overlevering til Ferjetrafikk AS ble skipet satt inn i arbeidsruten mellom Odda og Eitrheimsneset, frem til 1956. Skipet ble solgt for å brukes som lokalrutebåt mellom Bjordal og Høyanger i Sogn frem til 1982. I 1982 ble skipet solgt og benyttet i skolerute i Øygarden og charterturer i Bergensområdet. I 1996 ble det brukt til charterturer i Oslofjorden.

I 2015 sank skipet ved Ørjavik ferjekai, men ble hevet igjen i 2016.

## Referanser


## Eksterne lenker
* 
*
Lars Marius Sørlie

**Lars Marius Sørlie** (født 1978) er en norsk bueskytter som representerer Kongsvinger Bueskytterklubb.

Han vant sju NM-gull i perioden 2023–2025.

Han har vært med i en rekke internasjonale mesterskap, bl.a. 
EM felt 2021 i Kroatia, 
Verdenslekene 2022 i USA,
VM 3D 2022 i Italia,
VM felt 2022 i Yankton, USA, 
samt EM felt 2023
og EM 3D 2023 i Italia der hans beste individuelle plassering var en 11.-plass.
Under EM 3D 2023 vant han EM-sølv i lagskyting sammen med Eivind Lie og Per Ivar Pahlm.

## Medaljer i norske mesterskap

## Referanser
Linn Janine Nordby

**Linn Janine Nordby** (født 1982) er en norsk bueskytter som representerer Kongsvinger Bueskytterklubb.

Hun vant tre NM-gull og ett NM-sølv i perioden 2022–2023.

## Medaljer i norske mesterskap

## Referanser
Micrectyche

***Micrectyche*** er en gruppe av skyggebiller.

## Utseende
Nokså små (gjerne 2-3 millimeter), ovale og hvelvede, gjerne brunlige skyggebiller. Antennene er utvidet mot spissen, pronotum avrundet firkantet, dekkvingene jevnbrede. Oversiden er mer eller mindre tett kledt med oppstående hår.

## Levevis
Denne gruppen lever i tørre områder.

## Utbredelse
Gruppen lever i det nordlige og vestlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Ectychini]]** Doyen, Matthews & Lawrence, 1990
******** Slekten ***Micrectyche*** F. Bates, 1873 
********* *[[Micrectyche ferruginea]]* F. Bates, 1873
********* *[[Micrectyche intermedia]]* F. Bates, 1873

## Referanser




## Eksterne lenker
* Atlas of Living Australia - Ectychini https://bie.ala.org.au/species/urn%3Alsid%3Abiodiversity.org.au%3Aafd.taxon%3A4760321f-6c0e-4b1f-b1a8-ad1959aeb038
*
Cryptozoon

***Cryptozoon*** er en gruppe av skyggebiller.

## Utseende
Nokså små, ovale, gjerne blankt rødbrunlige til svarte skyggebiller. Antennene er utvidet mot spissen, pronotum avrundet firkantet, dekkvingene jevnbrede.

## Utbredelse
Slekten er utbredt i Mellom-Amerika og Karibia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Gnathidiini]]** Gebien, 1921
******** Understammen Anopidiina Jeannel & Paulian, 1945
********* Slekten ***Cryptozoon*** Schaufuss, 1882
********** *[[Cryptozoon civile]]* Schaufuss, 1882
********** *[[Cryptozoon nitidicolle]]* Schaufuss, 

## Referanser




## Eksterne lenker
*
Red Army (roman)

***Red Army*** er en krigsroman skrevet av den amerikanske etterretnings analytikeren Ralph Peters. Boken ble utgitt i 1989 og omhandler en sovjetisk invasjon av Vest-Tyskland gjennom den nordtyske slette der NATO prøver å stanse invasjonen med tilgjengelige styrker i form av korps fra Storbritannia, Nederland, Belgia og Vest-Tyskland.

*Red Army* er unik blant krigsromaner publisert i USA på 1980-tallet, blant annet fordi den blir fortalt eksklusivt fra det sovjetiske perspektivet.

## Handling
Sovjetiske styrker i Øst-Tyskland forbereder seg på en invasjon av Vest-Tyskland, og den sovjetiske generalen Mikhail Malinsky diskuterer den kommende invasjonen med andre sovjetiske ledere. Planen deres krever at de rykker fremover samtidig på tre fronter. Luftbårne styrker skal også slippes dypt inn i Vest-Tyskland for å forstyrre NATO. De sovjetiske sjefene mener at dersom sovjetiske styrker er dypt inne i Vest-Tyskland i løpet av de tre første dagene, kan ikke NATO kunne bruke atomvåpen for å stoppe fremrykningen deres. En sovjetisk propagandafilm om ødeleggelsen av Lueneberg (omhyggelig produsert i et studio i Moskva) skal også brukes i håp om å sjokkere vesttyskerne psykisk.

Når invasjonen begynner rykker sovjetiske styrker raskt frem, og rykker forbi styrkekonsentrasjoner. Bundeswehr styrker posisjonert langs den indre tyske grense blir gradvis avskåret, mens en avdeling i Cuxhaven kjemper til siste mann. Med lite oppklarings enheter bekymrer Malinsky seg for at amerikanske styrker stasjonert nær Fulda vil forsterke de britiske, nederlandske og vesttyske styrkene han må bekjempe.

På dag tre av konflikten nærmer sovjeterne seg den industrielle Ruhr-dalen. I håp om å forhindre en fullstendig vesttysk kollaps, bestemmer de gjenværende NATO-styrkene i nord - sammen med de sterke amerikanske styrkene fra sør - om å omringe Malinskys front fra alle kanter. Men dette er ikke nok. Før NATO motoffensiven har en sjanse til å starte, ber den vesttyske regjeringen Sovjetunionen om en våpenhvile. I etterkanten av invasjonen okkuperer den sovjetiske hæren Vest-Tyskland øst for Rhinen.

## Referanser
Olga Carmona

**Olga Carmona García** (født 2000) er en spansk fotballspiller som spiller for den franske klubben Paris Saint-Germain.

## Referanser


## Eksterne lenker

*
Athenea del Castillo

**Athenea del Castillo Beivide** (født 2000) er en spansk fotballspiller som spiller for Real Madrid og det spanske landslaget.

## Referanser


## Eksterne lenker

*
Infernal Affairs III

***Infernal Affairs III*** (originaltittel: *Mou gaan dou III: Jung gik mou gaan*) er en hongkongkinesisk action- og kriminalfilm fra 2003 regissert av Andrew Lau og Alan Mak. Den er den tredje og siste filmen i *Infernal Affairs*-trilogien og fungerer både som en oppfølger og prequel til den første filmen. Handlingen startet noen måneder etter hendelsene i den første filmen. Politietterforsker Ming blir overført til en internasjonal avdeling innen Hongkong-politiet. Her oppdager han at en fremadstormende politioverbetjent har en mystisk kobling til en person fra triaden. Ming mistenker ham for å være en muldvarp. Filmen inneholder mange tilbakeblikk fra den første filmen. De fremste rollene spilles av Andy Lau, Tony Leung Chiu-wai, Kelly Chen, Anthony Wong, Eric Tsang, Chapman To, Leon Lai og Chen Daoming.

*Infernal Affairs III* ble lansert samme år film nummer to og ble den mest innbringende kinofilmen i Hongkong i 2003.

Andy Lau ble for sin rolleprestasjon tildelt prisen for beste mannlige hovedrolleinnehaver ved Golden Horse Film Festival and Awards i Taiwan.

## Roller

* Andy Lau – Seniorinspektør Lau Kin-Ming, en tidligere triade-spion som forsøker å skjule sin fortid
** Edison Chen – Lau Kin-Ming, som ung
* Tony Leung – Chan Wing-Yan, en undercover-politimann (han ble drept i den første filmen)
** Shawn Yue – Chan Wing-Yan, som ung
* Leon Lai – Overbetjent Yeung Kam-Wing, Laus rival innen politietaten
** Eddie Li – young Yeung Kam-Wing
* Chen Daoming – "skyggen" Shen Cheng, en gjengleder fra fastlands-Kina som i virkeligheten er en undercover-politi
* Kelly Chen – Lee Sum-Yee, Chans terapeut og kjæreste
* Anthony Wong – Overbetjent Wong Chi-Shing, Chans overordnede (Han ble drept av Hon Sams leiemordere i den første filmen)
* Eric Tsang – Hon Sam, Triade-sjefen. (Han ble drept av Lau i den første filmen)
* Chapman To – "Silly" Keung, Hons leiemorder og en undercover-politi (han ble drept i den første filmen)
* Berg Ng – Inspektør Cheung, Laus nestkommanderende
* Wan Chi-keung – Politisjef Leung
* Gordon Lam – Inspector B. Triade-spionen som drepte Chan i den første filmen. Han ble drept av Lau etter at han avslørte hans egentlige identitet.
* Sammi Cheng – Mary, Laus kone
* Carina Lau – Mary, Hon Sams kone
* Huang Zhizhong – Shen Liang, Shen Chengs yngre bror
* Waise Lee – sersjant Chan Chun, en av Hons spioner i politistyrken

## Referanser


## Eksterne lenker
*
Signe Bruun

**Signe Kallesøe Bruun** (født 1998) er en dansk fotballspiller som spiller for Real Madrid og det danske landslaget.

## Referanser


## Eksterne lenker

*
Linda Caicedo

**Linda Lizeth Caicedo Alegría** (født 2005) er en colombiansk fotballspiller som spiller for Real Madrid og det colombianske landslaget.

## Referanser


## Eksterne lenker

*
MS «Lykkeper»

**MS** «**Lykkeper**» (nå **MS «Soten»**) er et norsk passasjerskip bygget ved Sterkoder Mekaniske Verksted som byggenummer 12 i 1969. Fartøyet trafikkerte ruta Oslo - Nesodden frem til 1989.

## Historie
Skipet ble bygget som MS «Lykkeper» ved Sterkoder Mekaniske Verksted AS i 1969. Ved overlevering gikk skipet inn i ruten Oslo - Nesodden. Skipet fikk kallenavnet Nesoddbåten. I 1989 ble skipet solgt til Sverige og fikk nytt navn, MS «Runmarö». I 1990 ble skipet videresolgt og fikk navnet MS «Kust». Tre år senere, i 1993, ble fartøyet solgt videre og gikk inn i ruten Dalarö - Gotska Sandön i Sverige. I 1995 ble skipet igjen solgt og satt inn i ruten Strømstad - Halden. I 1996 fikk skipet tilbake navnet MS «Lykkeper».

I 2006 fikk skipet vernestatus, men den opphørte ved eierskifte 23. oktober 2008.

I 2021 ble skipet igjen solgt til Sverige. I oktober 2022 ble skipet videresolgt til Smögen og omdøpt til MS «Soten».

## Referanser


## Eksterne lenker
* 
*
SS «Mathilde»

**SJ «Mathilde»** er en norsk jakt bygget av Ole H. Nerhus på Ølve i Kvinnherad til eget eie i 1884. Jakten er 75 fot, rigget med gaffelseil. Skipet ble benyttet til oppkjøp av skrei og produksjon av klippfisk.

Skipet er utstyrt med ett storseil, tre stagseil, to råseil, to snipper og ett toppsegl. Alle seilene er laget i naturfiber.

Siden 1990-årene har skipet blitt benyttet som museumsfartøy og leirskole.

## Historie
Skipet ble bygget av Ole H. Nerhus i 1884. Skipet ble først benyttet til «Nordlandsfart», oppkjøp av skrei og produksjon av klippfisk. Skipet kjøpte skrei i Lofoten og Finnmarka, saltet og tørket den før den ble solgt i Bergen og Kristiansund.

Seilskuta ble også benyttet til lossement, sandgrabbing og som fraktefart mellom Oslo–Trondheim, Oslo–Danmark og Oslo–Sverige.

I 1938 ble skipet solgt videre. Det ble bygget styrhus og satt inn en Wichmann motor med 50 hestekrefter.

I 1950 ble skipet solgt til Mosterhamn og omdøpt til «Kari Louise». I 1984 ble skipet tvangssolgt til stiftelsen *Hardangerjakt* i Nordheimsund som endret navnet på skipet tilbake til «Mathilde».

I årene etter, frem til 1989 ble skipet tilbakeført som seilskute. Arbeidet tok rundt 50&nbsp;000 arbeidstimer. Siden 1990 har fartøyet blitt benyttet som leirskole, museumsfartøy og medseilers tokt ved Hardanger Fartøyvernsenter.

I 2009 vant Hardanger fartøyvernsenter seilskuteprisen på 50&nbsp;000 norske kroner, utdelt årlig av Christiania Seilskuteklubb, for arbeidet som er gjort med seilskipet, spesielt i forbindelse med aktivitetene skipet retter mot barn og ungdom.

I juli 2016 fullførte SJ «Mathilde» en sjøbasert pilegrimsreise som første seilskip på 500 år.

## Referanser


## Eksterne lenker
* 
* 
*  Sørlandsseilas med Mathilde - Glimt av Norge, NRK TV
Benedikt V

**Benedikt V** (født ca år 900 i Roma, død 4. juli 965 i Hamburg) var pave fra 22. mai 964 til han ble avsatt av keiseren den 23. juni 964. Hans korte pontifikat var i den periode i kirkehistorien og pavehistorien kjent som *[[Saeculum obscurum]]*. 
## Liv og virke
### Bakgrunn
Benedikt var sønn av en romer kalt Johannes, og ble født og oppvokst i Roma. i nærheten av Marcellusteateret. Benedikt var en kardinaldiakon, og var så kjent for sin lærdom at han ble kalt *Grammaticus* Han tok også del i avsettelsen av pave Johannes XII av keiser Otto I, og det påfølgende valg av Ottos kandidat, pave Leo VIII. 

### Pave i mai 964
Omstendighetene rundt Benedikts innsettelse som pave var kaotiske og vanskelige. Leo VIII var ikke populær. Men så snart romerne fikk sjansen, forviste de pave Leo fra byen, og da Johannes XII døde den 14. mai 964, valgte de kardinal Benedikt i stedet. Dette var en åpen og bevisst utfordring mot keiser Otto I. 

I pakt med *[[Privilegium Othonis]]* av 963 (dokumentet der det var fastslått på grunnlag av at pavevalg bare skulle finne sted med samtykke fra keiseren eller hans legater), sendte romerne en delegasjon til Rieti, der Otto da oppholdt seg, og ba keiseren om å ratifisere valget. Selv om Benedikt var en svært from person, moralsk upåklagelig og svært kulturvert, ratifiserte Otto ikke valget, ettersom Leo fortsatt var i live og, fra hans synspunkt, legitimt valgt.. Delegasjonen returnerte til Roma, og i strid med forbudet og keiserlige klager, ble Benedikt likevel bispeviet.

### Avsettelse i juni 964
Keiser Otto ble rasende over utnevnelsen, marsjerte til Roma, beleiret Benedikt og avsatte ham 23. juni 964. På synoden hvor han ble avsatt, ble pavestaven knust over hans hodet av Leo VIII, noe som er den første omtale av en pavestav. Det er mer sannsynlig at Benedikt ble styrtet, fremfor at han trakk seg frivillig og innrømmet å være ulovlig utnevnt.

Etter at Leo ble restituert til Den hellige stol, forlot keiser Otto Roma og tok Benedikt med seg til Tyskland. Benedikt ble satt under tilsyn av erkebiskop Adaldag av Hamburg-Bremen, som viste ham stor forståelse og til og med erklærte ham til pave foran noen av Tysklands prester. Adaldag tillot ham også å forkynne, så mye at takket være ham var det mange som konverterte til katolisismen. eller frafalne som vendte tilbake til religiøs praksis.

### Død
Benedikt døde den 4. juli 965 i Hamburg. Hans levninger ble først stedt til hvile i katedralen i Hamburg, men ble senere returnert til Roma.

## Litteratur
* Ceccaroni, Agostino: *Dizionario ecclesiastico illustrato*. ed. Antonio VallardiEditore, 1897 ''«Benedetto V»''. lest 9. november 2015
* Delogu, Paolo: «Benedetto V» i *Enciclopedia dei Papi*, Istituto dell'Enciclopedia Italiana, Roma, 2000, bind 2 se Treccani, lest 3. november 2015
* Gregorovius, Ferdinand: *The History of Rome in the Middle Ages, Vol. III* (1895)
* Mann, Horace K.: *The Lives of the Popes in the Early Middle Ages, Vol. IV: The Popes in the Days of Feudal Anarchy, 891-999* (1910)
* Rendina, Claudio: *I Papi - storia e segreti*, 2005, Newton&Compton editori, Roma

## Referanser
Ashadha

**Ashadha**, **Aashaadha** or **Adi** (hindi: आसाढ़ *Āsāṛh* eller आषाढ *Āṣāḍh*; assamesisk: আহাৰ *ahar*; oriya: ଆଷାଢ଼ *Āṣāḍh*; sylhetti: আষাঢ়; *aáṛ*; nepali: असार *asār*; gujarati: અષાઢ) er en måned i hindukalenderen som tilsvarer Juni/Juli i den gregorianske kalenderen. I indisk nasjonalkalender er denne måned den fjerde i året, og begynner den 22. juni og slutter den 22. juli. I hinduistisk astrologi begynner Ashada med solen's inngang i Tvillingene. Det er den første av to måneder som utgjør monsunsesongen.

## Referanser
Saeculum obscurum

***Saeculum obscurum*** (latin «det dunkle århundre») er en i noen grad alminnelig begegnelse på en periode med allment religiøst og kulturelt forfall som ble innledet i og med Frankerrikets oppløsning, mordet på pave Johannes VIII i 882 og den karolingiske teologiske blomstrings slutt på 880-tallet. *Saeculum obscurum* opphørte i og med synoden i Sutri i 1046. En knappere avsgrensning strekker seg fra 904 til 964.

Begrepet ble utmyntet av den italienske kardinal og kirkehistoriker Cesare Baronio (1538–1607).

## Liste over paver under saeculum obscurum
* Johannes VIII
* Marinus I
* Hadrian III
* Stefan V	
* Formosus
* Bonifatius VI
* Stefan VI
* Romanus
* Teodor II
* Johannes IX
* Benedikt IV
* Leo V
* Sergius III
* Anastasius III
* Lando
* Johannes X
* Leo VI
* Stefan VII
* Johannes XI
* Leo VII		
* Stefan VIII
* Marinus II 
* Agapetus II
* Johannes XII
* Benedikt V
* Leo VIII
* Johannes XIII
* Benedikt VI
* Benedikt VII
* Johannes XIV
* Johannes XV
* Gregor V
* Sylvester II
* Johannes XVII
* Johannes XVIII
* Sergius IV	
* Benedikt VIII	
* Johannes XIX
* Benedikt IX
* Sylvester III
* Benedikt IX
* Gregor VI	
* Klemens II		
* Benedikt IX
* Damasus II

## Liste over motpaver under saeculum obscurum
* Christoforus
* Bonifatius VII
* Donus II
* Johannes XVI
* Gregor VI

## Se også
* Pornokratiet

## Litteratur
*
Statens Havarivernskole

**Statens Havarivernskole** var ei skole for maritim utdanning, etablert i Haugesund i 1973 med operativ virksomhet fra 1974. Skolen ga etterutdanning i skipsbrannvern og livredding for handelsflåten.

Skolen ble i 1991 slått sammen med Haugesund Maritime Høgskole til Statens sikkerhetshøgskole. Skolen ble i 1994 fusjonert inn i Høgskolen Stord/Haugesund.

I 2001 ble havarivernskolens avdeling for sikkerhetsopplæring i Bleivik skilt ut fra høgskolen som eget aksjeselskap, ResQ A/S.
## Referanser
Asalha Puja

**Āsāḷha Pūjā** (thai: อาสาฬหบูชา) er en Theravada buddhistisk festival som vanligvis finner sted i juli, på fullmånedagen i måneden Āsādha. Den blir feiret i Indonesia, Cambodia (khmer: ពិធីបុណ្យអាសាឡ្ហបូជា), Thailand, Sri Lanka, Laos, Myanmar og i andre land med en Theravadbuddhistisk befolkning. I Indonesia er festivalen holdt i Menduttempelet og Borobudur i Jawa Tengah.

## Referanser
Iškorasjohka (grend)

**Iškorasjohka** er ei grend i Karasjok kommune i Finnmark. Den ligger ved samløpet av Anarjohka og sideelva Iškorasjohka, rundt 25 kilometer sør-sørøst for kommunesenteret Karasjok. En grusvei går gjennom Iškorasjohka og fortsetter videre sørover til Basevuovdi.

Det var tidligere flere gårdsbruk i Iškorasjohka, men per 2015 er det bare ett bruk for melkeproduksjon igjen.

## Referanser
Werner Taucher

**Werner Taucher** (født 1949) er en norsk tidligere bueskytter som representerte Hønefoss Bueskytterklubb og Laugen Bueskytterklubb.

Han vant 8 NM-gull i perioden 2002–2008.

## Medaljer i norske mesterskap

## Referanser
Terje Bøe

**Terje Bøe** (født 1963) er en norsk bueskytter som representerer Sandefjord Bueskyttere.

Han har vunnet seks NM-gull i perioden 1994–2024. Han vant kongepokalen i 1994.

## Medaljer i norske mesterskap

## Referanser
Iškorasjohka

**Iškorasjohka** er ei elv i Karasjok kommune i Finnmark. Den er ei sideelv til Anárjohka, og er 28,8 kilometer lang. Elva har utspring fra sørvestsiden av fjellet Dilljavárri. Den renner mot sørøst gjennom en skogkledt dal uten tekniske inngrep av betydning. Elva løper sammen med Anárjohka ved grenda Iškorasjohka.

Elva har navn etter Iškoras (644 moh.), det høyeste fjellet på østre del av Finnmarksvidda. Fjellet ligger på vestsiden av Iškorasjohkas dalføre og er utspring for sideelvene Heargejohka og Ámmonája.

## Referanser
Circle U

**Circle U.** er en europeisk universitetsallianse som ble etablert i 2020 og har som mål å skape en europeisk campus med tilgang til internasjonale studietilbud og med flere og mer fleksible måter å samhandle på, på tvers av fag og geografiske grenser.

Den norske akademikeren Eivind Engebretsen ble i 2023 ansatt for å lede alliansens virtuelle universitetscampus.

## Universiteter som deltar
Per 2023 består alliansen av følgende universiteter:

* Aarhus Universitet (Danmark)
* Humboldt-Universität zu Berlin (Tyskland)
* King’s College London (Storbritannia)
* Université de Paris Cité (Frankrike)
* Univerzitet u Beogradu (Serbia)
* Université catholique de Louvain (Belgia)
* Universität Wien (Østerrike),
* Università di Pisa (Italia)
* Universitetet i Oslo  

## Referanser


## Eksterne lenker
* Offisielt nettsted Besøkt 1. oktober 2023
Ischnarthron

***Ischnarthron*** er en slekt av skyggebiller.

## Utseende
En middelsstor (7,5-9,5 millimeter), smal, gjerne blankt brunlige skyggebiller. Antennene er utvidet mot spissen, siste ledd klubbeformet, pronotum lengre enn bredt, mye smalere bak en foran, dekkvingene rundede, dekker ikke bakkroppsspissen.

## Levevis
Arten lever i skog, der de gjerne finnes på barken av trær.

## Utbredelse
Slekten er utbredt i tropisk Afrika (São Tomé og Príncipe).

## Systematisk inndeling
Disse slektene blir noen ganger regnet som en egen underfamilie, Hypophlaeinae

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien boreskyggebiller, Diaperinae
******* Stammen **[[Hypophlaeini]]** Billberg, 1820
******** Slekten ***Ischnarthron*** Gebien, 1920
*********  *[[Ischnarthron longipes]]* Gebien, 1920 

## Referanser




## Eksterne lenker
*
Parahyocis

***Parahyyocis*** er en slekt av skyggebiller som omfatter bare én kjent art.

## Utseende
Nokså små, brede, mørke skyggebiller. Antennene er utvidet mot spissen, pronotum avrundet firkantet, dekkvingene jevnbrede. Overflatisk kan de minne om små løpebiller.

## Levevis
Artene lever på sandete strender og sanddyner ved kysten.

## Utbredelse
Slekten er utbredt på Ny-Caledonia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Hyociini]]** Medvedev & Lawrence, 1982
******** Understammen Hyociina Medvedev & Lawrence, 1982
********* Slekten ***Parahyocis*** Kaszab, 1955 
********** *[[Parahyocis championi]]* (Fauvel, 1904)

## Referanser




## Eksterne lenker
* Endemia NC - *Parahyocis* https://endemia.nc/en/faune/fiche13707 Besøkt 1.10. 2023
*
Stie Tonsberg Schøller

**Stig de Tonsberg Schøller** (1700–1769) var en norsk kammerherre og rikmann. 

Han var sønn av kommerseråd Anders Schøller (1664-1724) og Anna Stigsdatter de Tonsberg. 12 år gammel fikk han den senere biskop Eiler Hagerup til lærer. Siden reiste han utenlands 
under den senere kongelige konfessonarius Johan Frauen og var 5 år i Tyskland (hvorav flere år i Halle). 1719 vendte han hjem igjen, og men reiste atter ut året etter, denne gang på handelens vegne. Han besøkte Holland og Frankrike, og overvar i Reims kroningen av Ludvig XIV. 1721 var han hjemme igjen. 

## Titler
I 1728 ble Stie Tonsberg Schøller titulær kanselliråd, virkelig i 1732. I 1733 ble han justisråd, etatsråd 1749, konferensråd 1756 og endelige kammerherre i 1762. Han var dessuten medlem av Det Kongelige Norske Videnskabers Selskab i Trondhjem. Han døde i samme by den 13. mai 1769.

## Ekteskap
# Stie Tonsberg Schøller giftet seg første gang i 1731 med Elisabeth Angell (d. 1741), datter av kanselliråd og president i Trondhjem Albert Lorenzen Angell og Sara Hammond. 
# Annen gang giftet han seg med Cecilie Christine Frølich, datter av generalløytnant Johan Frederik Frølich.

## Referanser
Anette Bjørløw Taksdal

**Anette Bjørløw Taksdal** (født 1991) er en norsk bueskytter som representerer Klepp BS.

Hun vant tre NM-gull i perioden 2016–2017.

## Medaljer i norske mesterskap

## Referanser
Vigdis Grønning

**Vigdis Grønning** (født 1961) er en norsk bueskytter som representerer Tønsberg & Omegn BS.

Hun vant fire NM-gull i perioden 1994–1999. Hun vant kongepokalen i 1997 og 1999.

## Medaljer i norske mesterskap

## Referanser